Diari Oficial de la Generalitat Valenciana


Sumari del DOGV 8090, del 24-07-2017 (2017/6818)

ACORD de 14 de juliol de 2017, del Consell, pel qual s'autoritza la inclusió d'un nou programa pressupostari, codificat 111.00, Prevenció i lluita contra el frau, adscrit a les Corts, i l'habilitació de dues línies de transferència destinades a finançar les despeses corrents i de capital de l'Agència de Prevenció contra el Frau i la Corrupció de la Comunitat Valenciana, i el seu finançament mitjançant una transferència de crèdits a càrrec del capítol 2 del programa 612.60, Despeses diverses, per import global d'1.500.000 euros. Expedient número 06.019/17-082.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8090

Data del DOGV
:   24-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6818


Data del document
:   14-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de juliol de 2017, del Consell, pel qual s'autoritza la inclusió d'un nou programa pressupostari, codificat 111.00, Prevenció i lluita contra el frau, adscrit a les Corts, i l'habilitació de dues línies de transferència destinades a finançar les despeses corrents i de capital de l'Agència de Prevenció contra el Frau i la Corrupció de la Comunitat Valenciana, i el seu finançament mitjançant una transferència de crèdits a càrrec del capítol 2 del programa 612.60, Despeses diverses, per import global d'1.500.000 euros. Expedient número 06.019/17-082. [2017/6818]  
  
  
La Llei 11/2016, de 28 de novembre, va crear l'Agència de Prevenció i Lluita contra el Frau i la Corrupció de la Comunitat Valenciana, que queda adscrita a les Corts i es configura com a entitat de dret públic, amb personalitat jurídica pròpia i plena capacitat d'obrar per al compliment dels seus fins. En l'article 30, relatiu al seu pressupost i comptabilitat, s'estableix que la direcció de l'Agència elaborarà i aprovarà el projecte de pressupost de funcionament, i l'enviarà a la Mesa de les Corts als efectes oportuns, perquè siga integrat amb la deguda independència en el projecte de pressupostos de la Generalitat, d'acord amb la normativa reguladora en matèria pressupostaria.  
  
Atès que per la data de creació de l'Agència el pressupost per aquest exercici no va poder remetre's a les Corts, ni integrar-se en el pressupost de la Generalitat, i considerant el que disposa la Llei 14/2016 de pressupostos de la Generalitat per a l'exercici 2017, tant en la disposició transitòria quarta respecte a l'aprovació dels pressupostos dels ens del sector públic instrumental que inicien la seua activitat al llarg de l'exercici, com en els articles 23 i 26.2 per als casos en què aquest pressupost es finance amb aportacions de la Generalitat i la repercussió en ambdós pressupostos; una vegada elaborat i aprovat el projecte de pressupostos de despeses i ingressos de l'Agència de Prevenció i Lluita contra el Frau i la Corrupció de la Comunitat Valenciana pel director d'aquesta que ascendeix a un total d'1.500.000 euros, la Mesa de les Corts comunica que n'ha pres coneixement i el remet a aquesta Conselleria d'Hisenda i Model Econòmic.  
  
Per tot això, complementàriament a la proposta d'Acord del Consell d'aprovació del pressupost de l'esmentada Agència per a l'exercici 2017, per un total d'1.500.000 euros, i atès que els crèdits corresponents figuren en el capítol 2 del programa 612.60, Despeses diverses, procedeix la inclusió d'un nou programa pressupostari 111.00, Prevenció i lluita contra el frau, en què es doten els capítols 4 i 7 per a la inclusió de dues línies de transferència X7170 i X7171 per a finançar respectivament les operacions corrents i de capital de l'Agència.  
  
En conseqüència i en virtut dels que es disposa en els articles 21, 23 i 26 i disposició transitòria quarta de la Llei 14/2016 de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 14 de juliol de 2017,  
  
  
ACORDA  
  
Primer  
Autoritzar una minoració de crèdit en l'aplicació 57.01.14.448.12.6 per import d'1.500.000 euros.  
  
Segon  
Autoritzar la inclusió d'un nou programa pressupostari 111.00, Prevenció i lluita contra el frau, adscrit a les Corts, en l'orgànica 01.03.00 sent: 01 «Corts Valencianes», 03 «Agència Antifrau CV», 00 «Agència Antifrau CV», amb les fitxes d'informació i detall del pressupost que figuren com a annex.  
  
Tercer  
Autoritza l'habilitació dels capítols 4 i 7 del programa 111.00, Prevenció i lluita contra el frau, per import 950.000 i 505.000 euros respectivament, per a la inclusió de les línies de transferència X7170, «Finançament dels despeses corrents de la Agència Antifrau CV», i X7171, «Finançament de les despeses de capital de l'Agència Antifrau CV», per l'import i amb les dades descriptives que es detallen a continuació:  
  
  
Codi:   
X7170 Denominació: Finançament de les despeses corrents de l'Agència Antifrau CV. Cap. 4  
Import: 995.000 Beneficiaris previstos: Agencia Antifrau CV.  
Mode de concessió:  
Transferència a entitats i organismes Descripció i finalitat: Finançament de les despeses corrents.  
  
  
  
Codi:   
X7171 Denominació: Finançament de les despeses de capital de l'Agència Antifrau CV. Cap. 7  
Import: 505.000 Beneficiaris previstos: Agència Antifrau CV  
Mode de concessió:  
Transferència a entitats i organismes Descripció i finalitat: Finançament de les despeses de capital.  
  
  
  
València, 17 de juliol de 2017  
  
La consellera secretària,  
MÓNICA OLTRA JARQUE